România ratează din nou calificarea la un turneu final. Organizăm Euro de la anul, dar nu vom juca.
România pierde meciul de baraj din deplasare cu Islanda, scor 2-1. Sigurdsson a marcat pentru gazde de două ori, iar Maxim a redus din diferență pentru România. Pe 12 noiembrie, Islanda va juca cu Ungaria pentru un loc la Campionatul European de anul viitor.
Doar organizăm, nu jucăm! Naționala de fotbal a ratat calificarea la Campionatul European de Fotbal de anul viitor, care se joacă și în România. Islanda ne-a învins cu 2 la 1 chiar la ea acasă. Deși jucătorii noștri au fost încurajați de o mică galerie în fața hotelului, au trecut nepăsători pe lângă românii care îi aplaudau. La fel de apatici au fost jucătorii lui Rădoi și pe teren. La pauză era deja doi zero pentru Islanda. România a înscris dintr-un penalty. Jucătorii noștri au mai cerut două lovituri de la 11 metri, dar arbitrul a refuzat. Primul străin de la națională, portughezul Camora, a jucat tot meciul, dar a greșit la golul doi.